দিনাজপুর-রংপুর মহাসড়কের চিরিরবন্দরে নিয়ন্ত্রণ হারিয়ে বাসের ধাক্কায় খাদিজা বেগম ওরফে মাহাবী (৬৫) নামে এক বৃদ্ধা নিহত হয়েছেন। বৃদ্ধা মাহাবী খাতুন চিরিরবন্দর উপজেলার নশরতপুর ইউপির নশরতপুর গ্রামের বালাপাড়ার আবু ইসহাক আলীর স্ত্রী। আজ মঙ্গলবার দুপুরে দিনাজপুর-রংপুর মহাসড়কে চিরিরবন্দরের রাণীরবন্দরস্থ বাংলাদেশ তাঁতবোর্ড অফিসের সন্নিকটে এ দুর্ঘটনা ঘটে। ঘটনার পর বাসের চালক ও হেলপার পলাতক রয়েছে।